Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: lakások lakbérövezeteiről, a lakbérmegállapítás és a lakásfenntartási támogatás elveiről, valamint a lakásépítés támogatásának rendszeréről szóló 50/1995. (X. 20.) rendeletét (a továbbiakban: Kgyr.).
Paragraph Index: 1194

j) pont: nem jár támogatás annak, „akinek és a vele együtt költözők ingó, ingatlanvagyona értékének összege a legkisebb öregségi nyugdíj háromszoros összegét meghaladja”. A 7. §-nak a kezdeményezésben támadott b) pontja szerint nem adható támogatás annak a családnak, illetve személynek, „akinek foglalkozásából, tevékenységéből, életviteléből következtethető, hogy lakásgondját a helyi támogatás felvétele nélkül is képes megoldani”. Ez a rendelkezés nemcsak azokat zárta ki a támogatás felvételének lehetőségéből, akikről jövedelmük, készpénzvagyonuk, ingóságaik, illetve ingatlanvagyonuk meghatározott értéke, illetve mértéke alapján önállóan is képesek megoldani lakásgondjukat. A kifogásolt szabályozás nem a foglalkozás, tevékenység, illetve életvitel valamely objektív sajátosságából, hanem a polgármester e tényezőkből levonható következtetésétől teszi függővé a támogatás megadását. Az Ör. ezzel a szabályozásával nagyon széles, lényegét tekintve diszkrecionális mérlegelési jogkört biztosít, amelynek alapján a jogalkalmazó minden normatív korlátozás nélkül dönthet. Az Alkotmánybíróság eljárása során megállapította: sem az Ötv., sem a Kgyr., sem más jogszabályi rendelkezés nem zárja ki, hogy a lakásépítés és vásárlás helyi támogatásának feltételeit a kerületi önkormányzat rendeletében szabályozza és a polgármester számára biztosítsa az egyedi mérlegelésen alapuló döntések megalkotását. A rendelkező részben foglalt döntése megalkotásakor

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes